**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „ DĖL klaipėdos miesto savivaldybės tarybos 2010 m. gruodžio 23 d. sprendimO Nr. T2-353 „DĖL TRUMPALAIKĖS AR ILGALAIKĖS SOCIALINĖS GLOBOS SOCIALINIŲ PASLAUGŲ ĮSTAIGOSE SKYRIMO, APMOKĖJIMO IR PASLAUGŲ NUTRAUKIMO TVARKOS APRAŠO PATVIRTINIMO“ pakeitimo“.**

1. **Sprendimo projekto esmė, tikslai ir uždaviniai.**

Šiuo sprendimu būtų papildytas Trumpalaikės ar ilgalaikės socialinės globos socialinių paslaugų įstaigose skyrimo, apmokėjimo ir paslaugų nutraukimo tvarkos aprašas (toliau – Tvarkos aprašas), kad atitiktų šiuo metu galiojančius teisės aktus.

**2. Projekto rengimo priežastys ir kuo remiantis parengtas sprendimo projektas.**

Pasikeitus LR Socialinės apsaugos ir darbo ministro 2014 m. liepos 14 d. įsakymu Nr. A1-377 Senyvo amžiaus asmenų ir suaugusių asmenų su negalia ilgalaikės (trumpalaikės) socialinės globos normoms, taikomoms socialinės globos namamsir grupinio gyvenimo namams bei atsižvelgiant į 2015 m. atlikto vidaus audito ,,Socialinės globos paslaugų, teikiamų senyvo amžiaus asmenims ir suaugusiems asmenims su negalia ne savivaldybės institucijose, administravimo vertinimas“ išvadas parengtas šis tarybos sprendimo projektas. Pakeitimai susiję su sprendimų dėl ilgalaikės/trumpalaikės socialinės globos skyrimo terminais, dokumentų pateikimu atitinkančioms institucijoms, duomenų suvedimu į Socialinės paramos informacinę sistemą, asmens išvykimo iš globos namų terminais ir sąlygomis.

**3. Kokių rezultatų laukiama.**

Tvarkos aprašas atitiks Socialinės globos normas, patvirtintas Socialinės apsaugos ir darbo ministro įsakymu.

**4. Sprendimo projekto rengimo metu gauti specialistų vertinimai.**

Sprendimo projektas derintas su Dokumentų valdymo, Teisės skyriais, Socialinių reikalų departamento direktoriumi į gautus specialistų vertinimus atsižvelgta.

**5** . **Galimos teigiamos ar neigiamos sprendimo priėmimo pasekmės.**

**Teigiamos:** Tvarkos aprašas atitiks teisės aktus.

 **Neigiamos:** nenumatoma.

 PRIDEDAMA. Teisės aktų, nurodytų sprendimo projekto įžangoje ir aiškinamajame rašte, išrašai, lapai.

Socialinės paramos skyriaus vedėja Audronė Liesytė